
SORIN CERIN — OBIECTE DE CULT 


-Poeme filosofice- 


CUPRINS 


Boală molipsitoare 

Prăjituri Alterate 

O hrăneam cu Moarte 

Ploaia Eternităţii 

Rană de Timp 

Prin Noroiul Ţărânii 

Viciile ascunse ale Libertăţii 

Să nu fi lăsat niciodată 

În mocirla unor Paşi de Timp 
Obligaţi să dansăm 

În Vitrinele Sufletelor aranjate fără gust 
Pentru a le fura Eternităţile 

Să mă Rătăcesc 

Bat în Fereastra de Cer 

Crematoriul Speranţelor Deşarte 
Icoana spartă a Destinului 

Îndeajuns de multe Gratii 

Pe Căile rătăcitoare ale Despărțirilor 
Sensul Pierzaniei 

Cana Nemuririi Paradisului unui Infern 
Obiecte de cult 

Din trupurile Norilor de Vise 

Doar Caravanele Uitării 

Prăbuşită în prăpastia Rătăcirii 
Cimitir de Înţelesuri 

Ne-a spălat Existenţa 

27. Din propria-mi Jertfă 

28. Prin Gările de Sentimente 
29. Când mi-ai spus 

30. Calvarele Mântuirilor 

31. Lumea Ta 

32. Fericirea Norilor 

33. Să pot înota 

34. Unde ajunseserăm 

35. La tălpile unor Ani 

36. Sunt doar o Clipă a Sufletului tău 
37. Atât de sensibil 

38. Canibală 

39. Comunicare 

40. Indicatoare de Orientare 
41. Dumnezeu se plânge 

42.  Prosperitate de Iluzii 

43. Cangrenele unui Misticism 
44. Care ni se potriveşte 

45. Aspirațiile Timpului 

46. Istoriile îşi fac de cap 

47. Precum îi este chipul 

48. O baghetă magică 

49. Puțin câte puţin 

50. Creatorii Lui 

51; Deasupra propriei Deşertăciuni 
52. Pe pustiurile Creaţiei 

53. Să adune cel puțin 

54. Care s-a accidentat 

55. Pun în mişcare 

56. Sicriu de lux 

57. Pentru cioburile Clepsidrelor 

Catedrala Sufletului unui Învingător 
O simplă comparaţie 

Ale căror uragane 

Revin 

Care machiază Înţelesurile 
Aleargă însângerați 

Munţii batjocoritori ai Destinului 
Genunchii unei Umilinţe 
Însângerându-ne Zilele 

Fermoar 

Frigiderul Sufletului 

Vise topite 

Chiar dacă le-a prevăzut? 
Nașterea Lunii Noi 

Peste Iluziile Lumii 

Care prevesteau 

Le vom putea recondiționa 
Infern programat 

Să ne devină Creatorul 

Printre Icoane de Clipe 

1) Boală molipsitoare 


Sunt atât de fără de mine, 

încât pot să-mi consider Moartea, 
Naştere, 

pe pajiștile Cuvintelor abătute, 
unde-mi hrăneam Viermii de Mătase, 
ai Întrebărilor, 

dacă mai vor, 

să-mi roadă, 

din Premoniția Eternităţii, 

câte o Clipă de Nemurire, 

din care oricum, 

nu-mi mai sculptam, 

Sângele Viitorului tău, 

prin Dalta Iubirii, 

ŞI-apoi să-mi înec, 

Destinul, 

răpus de boala molipsitoare, 

de a fi un Dumnezeu, 

al tău, 

fără de căpătâi, 

care să ne nimicească cu Uitarea Sa, 
Iluziile Vieţii, Fericirii şi ale Morţii, 
pierdute-n pântecele gravid al Suferinţei, 
de noi înşine. 

2) Prăjituri Alterate 


Sunt iarba Destinului, 

tăiată de Iluzia Morţii, 

din care mi-am împletit, 
Răstigniri de Vise, 

ale căror coroane de spini, 

ai Adulterului, 

Sângelui care a înșelat Lumea, 

i-a molipsit cu mirosul Eternităţii, 
din care puteam oricând, 

să ne tăiem o felie de Eternitate, 
dacă n-ar fi fost, 

Gustul Amar, 

al Indiferenţei unui Dumnezeu, 

al Cartoanelor de Cuvinte, 

false şi mucegăite, 

Umezite de Lacrimile inconștiente, 
ale Prăjiturilor Alterate, 

de Speranţe, 

din care ne-am îngenuncheat Viitorul, 
părăsit de propriul Trecut, 

în care credeam, 

undeva-cândva, 

că poate fi şi al nostru. 

3) O hrăneam cu Moarte 


Câtă Singurătate, 

putea să ucidă, 

Speranţa, 

Vămilor?, 

unui Dumnezeu, 

care se credea deasupra, 
Altarului propriei Sale, 

Iubiri?, 

pe care nici o Aripă de Înger, 

a Eternităţii, 

n-ar fi reuşit, 

să o ridice de pe Ţărâna Zilei, 
în care mocirla josnică a unui Cuvânt, 
a încercat să spoiască o Statuie, 
a Adevărului Absolut, 

vândută Caracterului unui Dumnezeu, 
ce pierdea mereu, 

la masa Jocurilor de Noroc, 

ale Iluziilor Fericirii, 

din care am fi dorit, 

să ne croşetăm mai multă Viaţă, 
decât ne era dat să trăim, 

pe Valurile Rugăciunilor, 

unor Biserici ale Despărțirii, 

de propriul Străin al Conștiinţei, 
Nemuririi, 

din Existenţa, 

pe care o hrăneam, 

cu Moarte. 

4) Ploaia Eternităţii 


Mi-am scris cu literele Norilor, 
Ploaia Eternităţii, 

care-ţi udă fruntea charismatică a Iubirii, 
cu spinii de Cuvinte, 

pe care au început să le irosească, 
Privirile Nesfârşitului, 

din Inimile roase de paşii, 
Clipelor trecute, 

peste podurile îngheţate, 

ale Iluziilor Morții, 

din sângele rănit al Fericirii, 
care-şi împodobește Conştiinţa, 
cu fierbințeala unor Iluzii ale Vieţii, 
pe care nici o Nemurire, 

nu ar da doi bani, 

dacă ar fi pusă, 

să le cumpere, 

prin Târgurile de Vise, 

prăfuite, 

ale Existenţei, 

noastre. 


5) Rană de Timp 


Atât de departe, 
de noi, 

ne-am găsit Iluziile Fericirii, 
încât a trebuit, 

să ne înfruntăm propria Moarte, 
care ne-a promis, 

că se va răzbuna pe Eternitatea, 
ce ar fi trebuit să ne-o dăruiască, 
întrucât, 

nici una dintre Clipele acesteia, 
nu reușeau să se trezească, 

atât de Dimineaţă, 

să se spele pe ochii Răsăritului, 
îndeajuns de mult, 

încât să nu-i mai rămână, 

nici măcar o singură Rană de Timp, 
pe la colţurile genelor unor Speranţe, 
care abia se dezmeticeau, 

după Somnul încercărilor eșuate, 
care le ținuse, 

printre Coșmarurile Împlinirii, 
întreaga Noapte, 

de dinainte de a fi fost datori, 

cu o Naştere. 


6) Prin Noroiul Ţărânii 


Vreascuri rupte, 
din Destinul, 
propriilor Iluzii ale Morţii, 

pe care trebuie, 

să le ducem, 

pe spinarea Compromisului, 

ca să ne încălzim, 

la Focul Sacru al Deşertăciuniui, 
din flăcările Viselor căruia, 

să ne ridicăm Catedrale de Patimi, 
îndeajuns de multe, 

încât să facem din ele, 
autostrăzile Fericirilor, 

pe care să ne calce, 

Paşii grei de plumb, 

ai Absurdului, 

fără să se mai murdărească, 
sau împotmolească, 

prin Noroiul Ţărânii, 

în care ne-am întrupat, 
Nonsensul Existenţei. 


7) Viciile ascunse ale Libertăţii 


Zilele de Plumb, 

stau cuminţi la rândul Topitoriei de Vise, 
pentru a fi arse în Creuzetele Uitării, 

din care să se ospăteze, 

Orgoliile Viitorului, 

prin Cimitirele reci şi insalubre, 

ale Cuvintelor, 

ce-abia ne născuseră, 

Viciile ascunse ale Libertăţii, 

în care credeam, 

fund convinși, 

că ne va îmbrățişa, 

cu aerul ei adolescentin, 

pe care să zburăm, 

până dincolo de noi, 

fără să credem vreodată, 

că era mai bătrână, 

decât întreaga Lume, 

care se năruia la picioarele noastre, 
trebuind să-i cumpărăm o Cârjă de Înţelesuri, 
pe care să o sprijinim, 

de câte ori va fi gata să cadă, 

din Nefericirea ei, 

în a noastră. 


8) Să nu fi lăsat niciodată 


Încotro putem muri?, 

fără să facem întregul sens giratoriu, 

al Iluziilor Vieţii, 

care ne îndepărtează, 

într-atât de mult, 

de ceea ce ar trebui să fim, 

chiar și sub umbrela acestui Nonsens existențial, 
care este Lumea în care trăim Iluziile, 

încât în loc să devenim creatorii unui Dumnezeu, 
care să nu fi lăsat niciodată, 

Păcatele Originare în această Lume, 

am creat unul de-al lor, 

care să bată cât mai crunt, 

orice nesupunere de la canoanele, 

lăcomiei şi orgoliilor Sale. 


9) În mocirla unor Paşi de Timp 


Fierbinte, 

Sufletul începe să fiarbă, 

pe Arşiţa aşteptării, 

de noi înşine, 

prefăcuţi din pulberea stelară, 

a unui Destin corupt, 

în mocirla unor Paşi de Timp, 

care se calcă în picioarele Infernului, 
unii pe alții, 

alergând, 

fără nici o țintă, 

pe fruntea ridată a unei Lumi, 

mai străine decât, 

Străinul din noi înşine, 

pe care nu-l vom întâlni niciodată cu adevărat, 
chiar dacă s-a născut şi va muri, 
odată cu Gândurile şi Visele, 
noastre. 

10) Obligaţi să dansăm 


Am fost obligați să dansăm, 

cu toate, 

Iluziile Vieţii, Fericirii şi Morţii, 
la acelaşi bal, 

unde ni se desfată Destinul, 
evadat din temniţele Neantului, 
din care Dumnezeu și-a clădit, 
Imperiu de linişte, 

atunci când îl cuprinde Remușcările, 
privind Lumea, 

pe care a semănat-o, 

pe nisipul deşertului, 

din Sufletele noastre, 

ce par, 

a nu se fi născut niciodată. 


11) În Vitrinele Sufletelor aranjate fără gust 


Simt cum, 

Pălmile reci şi crispate ale Orizontului, 
lovesc cu tărie Timpul, 

care încearcă să-l închidă, 

în Noaptea Viitorului său, 

pe care a cumpărat-o, 

de la Târgul de Vise, 

al Destinului, 

care a ajuns să facă legea, 

pe străzile uitate de Pașii, 

unei Lumi, 

ce nici nu mai ştie, 

dacă mai este a noastră, 

sau, 

încotro merge, 

de când au ameţit-o Vremurile, 

cu medicamentele otrăvite ale Orgoliilor, 
pe care le-au afișat de fiecare dată, 
în Vitrinele aranjate fără gust, 

ale Sufletelor. 


12) Pentru a le fura Eternităţile 


Redă-mi strălucirea stelei, 
care mi-a născut Fiinţa, 
furată de un Destin, 
şovăielnic şi străin, 

de mine însumi, 

care mi-a ucis Clipele, 
pentru a le fura Eternităţile, 
spre a fi cheltuite, 

la Bordelul Timpului unor Speranţe, 
pe care nici o Împlinire, 

nu le-ar fi dorit vreodată, 

să curgă prin venele, 
Străinului din mine. 


13) Să mă Rătăcesc 


Mi s-a înecat Răsăritul, 

în Lumina Amintirii, 

iar atunci, 

când am încercat să-l salvez, 
am văzut cum mă trage, 

din ce în ce mai puternic, 

în adâncurile Întunecoase, 

ale Adevărului Absolut, 

pe care le vroiam atât de mult, 
încât am încercat să-l înţeleg, 
să-l iubesc, 

dar era inert, 

lipsit de Sentimente, 

de profunzime, 

fiind o matematică stearpă, 
care năştea un Sens al Concretului, 
fără nici cea mai mică Rătăcire, 
de la Exactitate, 

iar atunci, 

am înţeles, 

că n-aş fi vrut să-l cunosc niciodată, 
atât de rece şi insensibile era, 
încât mi-am dorit, 

mai mult ca orice altceva, 

Iluziile Vieţii, Fericirii şi ale Morţii, 
pe care le uram undeva-cândva, 
într-o Lume, 

care credeam, 

că nu-mi aparține, 

neştiind atunci, 

cât de multă nevoie aveam, 

să mă Rătăcesc. 


14) Bat în Fereastra de Cer 


Ramuri veştejite, 

de Sentimente, 

îmi bat în Fereastra de Cer, 

a Sufletului, 

cerşind mila vreunei Clipe, 
care să le mai redea, 

cel puţin, 

un amănunt cât de mic, 

din Clorofila Iluzie: Vieţii 
prin care, 

să-şi poată imagina copilăria, 
când erau muguri fericiți, 
adiaţi de vântul unei Primăveri, 
a Viselor, 

care păreau, 

că nu se pot despărți niciodată, 
de Eternitate. 

15) Crematoriul Speranţelor Deşarte 


Şanţuri de Mentalităţi, 

brăzdează, 

pălmile bătătorite ale Societăților de Consum, 
care ne consumă pe noi înșine, 

până când rămâne, 

doar o candelă de Ţărână, 

din toate Cuvintele pe care le-am rostit, 
prin venele Iluziilor Vieţii, 

Fericirii şi Morţii, 

care au fost arse odată cu noi, 

în Crematoriul Speranţelor Deșarte, 
zidit de o Lume, 

a Focului Sacru, 

al cărui combustibil, 

este propria noastră Naştere. 


16) Icoana spartă a Destinului 


Răni de Amintiri, 
sângerează, 

peste apusurile Zeilor, 
unor Coşmaruri, 

care ne-au izbăvit Timpul, 
de propriile noastre Clipe, 

aducându-i ofrande, 

de Păcate Originare, 

Iluziilor Fericirii, 

pe care le-am așezat, 

în Catedralele Inimilor, 

unde şi azi, 

ne mai rugăm unui Dumnezeu, 
pe care nu l-am înţeles niciodată, 
să ne lase icoana spartă a Destinului, 
atârnată, 

pe pereţii bolnavi de Dor, 

ai Sufletelor, 

chiar dacă abia, 

se mai pot desluși, 

chipurile Sfinților Iubirii, 

dintre ramele ei. 


17) Îndeajuns de multe Gratii 


Gânduri spălate, 

în Vâltoarea Orgoliilor, 

unui Dumnezeu, 

care vrea atât de multă curăţenie, 
printre Iluziile Vieții și ale Morţii, 
încât a creat pentru acestea, 
îndeajuns de multe Gratii, 

ale Păcatelor Originare, 

care să poată cuprinde, 

cu Suferințele lor, 

întreaga Lume a imaginarului, 
unor Coşmare, 

pe care să le numim, 

Iubiri, 

ale Societăților de Cosumat, 
Iluzii ale Fericirii. 


18) Pe Căile rătăcitoare ale Despărţirilor 


Clopote de chemare, 

la Judecata, 

Iluziilor Vieţii, Fericirii şi Morţii, 
sparg Ferestrele Cerurilor, 

care ne-au predestinat, 

Păcatele Originare, 

drept cătuşe pe care să le purtăm, 
indiferent de vină, 

întreaga Existenţă a Deşertăciunii, 
care a fost zămislită, 

să ne roadă Sufletele, 

îndeajuns de mult, 

încât să poată construi, 

din pulberea destrămării lor, 
combustibil pentru sădirea Suferinței, 
spre a hrăni cu aceasta, 
Eternitatea, 

la masa Infernului unui Paradis, 
unde este invitat adeseori, 

şi Nonsensul Existențial, 
de către Sfinţii Părinţi, 
ai lubirilor pierdute, 

pe căile rătăcitoare, 

ale Despărţirilor, 

de noi înşine. 


19) Sensul Pierzaniei 


Atât de multă Recunoştină, 

să fi avut, 

faţă de Dumnezeul, 

creat după chipul şi asemănarea, 
Iubirii noastre, 

încât n-am reușit, 

să concepem vreodată, 

diferența dintre Iluzie și Adevăr?, 
ce ne bântuie venele Clipelor, 

în căutarea Străinului ascuns din noi, 
care oricât de mult şi-ar dori, 

nu ne va privi niciodată în ochi, 

nu fiindcă unii dintre noi, 

am avea vreo vină, 

ci pentru că ne-am pierdut Sensul, 
propriei noastre Pierzanii, 

pe care nu-l vom mai afla niciodată, 
fiindcă acesta am devenit, 

noi înșine. 

20) Cana Nemuririi Paradisului unui Infern 


Aripile de Viaţă, 

ale Viitorului, 

sărută Cerul întunecat al Morții, 
pe întinderile Eternităţilor de Clipe, 
peste care se lasă, 

Noaptea Amintirilor, 

străpungând cu ghearele Destinului, 
Țărâna Privirii tale, 

din care Timpul, 

a creat, 

la masa olarului acestei Existenţe, 
Cana Nemuririi, 

Paradisului unui Infern, 

din care să-mi beau Apa Iubirii, 
atunci când mi-e sete de Inima ta, 
fără să o pot sparge vreodată, 

de tâmpla Fericirii, 

ca cioburile ei, 

să-mi poarte Norocul, 

întâlnirii cu propriul Străin, 

din mine însumi, 

unicul care poate şti, 

de ce iubesc. 

21) Obiecte de cult 


Aruncaţi în Nesfârșirea unui Univers, 
pe care-l ardem, 

cu Privirile unei Lumi, 

pe care nu o poate înţelege, 

dar care continuă să ne închidă, 
Iluziile, 

Fericirii, Vieții şi Morții, 

prin închisorile de plumb, 

ale Aripilor de Vise, 

pe care vrem să zburăm, 

până dincolo de Matricile Topitoriilor, 
unor Sentimente, 

în care ne prăbuşim, 

alături de Păcatele Originare, 

ale unui Dumnezeu, 

străin, 

spre a deveni, 

Obiectele de Cult, 

ale unui Infern, 

pentru care am fost predestinaţi. 


22) Din trupurile Norilor de Vise 


Zile de iarbă cosită, 
şi aruncată, 
în coşurile putrezite ale Privirilor, 

spre a fi dusă, 

către dinții ascuţiţi ai Suferinței, 
de pe buzele alunecoase, 

din trupurile Norilor de Vise, 
care vor ninge, 

cu gheaţa Uitării, 

peste Spinii Sentimentelor, 
care nu vor mai înțepa, 

cu Amintirea lor, 

nici un Dor, 

al vreunei foste, 

Amăgiri. 


23) Doar Caravanele Uitării 


Salcâmii florilor Amintirii, 
cad din primăverile Privirilor, 
în pustiurile lovite de vânturile Destinului, 
unde au mai rămas, 

doar Caravanele Uitării, 

care duc ofrande, 

Clipelor moarte din noi înșine, 
cel jertfiți pe rugul unei Zile, 
care a vrut să creadă, 

în propria ei Deşertăciune, 

pe care dorea, 

să o lase pradă, 

Dumnezeului care a făurit-o, 

fapt pentru care a fost ucisă, 

cu pietrele Timpului, 

de către Adevărul Absolut, 

care nu suporta în nici un chip, 

să fie arătat cu degetul, 

în toată goliciunea lui sufletească. 


24) Prăbușită în prăpastia Rătăcirii 


M-aş reîntoarce, 

către Ochii Oceanului, 

din sufletului Dumnezeului, 
pe care l-am părăsit, 

la Naştere, 

atunci când am început să cred, 
că beau Apa Vieţii, 

fără să înţeleg Iluziile, 

care mă îmbătau, 

cu aerul lor tare, 

de Nefericire şi Dezgust, 

ce mi-au devenit, 

stâlpi existențiali, 

până când am ajuns, 

să întreb Sensul, 

de ce cade?, 

ŞI nu mai are puterea, 

să-mi susțină, 

Moartea, 

prăbuşită, 

în prăpastia Rătăcirii, 
unde mă strigă şi acum, 
Străinul disperat din mine. 


25) Cimitir de Înţelesuri 


La Moara de măcinat Cuvinte, 
s-au adus Lacrimi contrafăcute, 
pe care să le condimenteze, 
Timpul, 

cu tot felul de gusturi bizare, 

atât de plăcute Clipelor, 

ce vor să încerce senzaţii noi, 
neştiind că toate acestea, 

le irosesc Eternitatea, 
ucigându-le menirea, 

de a da naştere în trupurile lor, 
Iluziilor Vieţii, Fericirii şi Morţii, 
care să hrănească Orgoliile Existenţei, 
pe care să o ducem, 

pe umerii Decepţiilor, 

până în vârful muntelui, 

unui Cimitir de Înţelesuri, 

care să ne împlinească astfel, 
Destinul. 

26) Ne-a spălat Existenţa 


Spune-mi, 

care dintre Visele Eternităţii tale, 
s-ar încadra, 

în Iluziile Morții și Vieţii din mine, 
furate de Mântuitorul unor Cuvinte, 
pe care nici o Despărțire, 

nu le-ar pune pe Acoperișul, 
Libertăţii de a fi noi înșine, 

cei mutilaţi de Dorul, 

care ne-a spălat Existenţa, 

până ce a devenit, 

mult mai însingurată, 

decât Moartea, 

care ne-a dat Iubirea, 

unei Mântuiri, 

de care ni s-a dezis, 

Mântuitorul, 

sub mantaua căruia ne-am Iubit, 
fiind, 

atât de plin, 

de Săbule, 

Iluziilor, 

propriilor noastre, 

Existenţe, 

care ne-au înţepat, 

propriul Sânge al Destinului, 
până am rămas inerți, 

pe caldarâmul Existenţei, 
care nu ne putea concepe, 
Despărțiți. 


27) Din propria-mi Jertfă 


Sunt atât de multă Moarte, 
fără de Viaţa ta, 
Dumnezeule, 

creat din propria-mi Jertfă, 
a Nemuririi, 

din care mi-am zămislit Sufletul, 
încât nici o Iluzie a Despărțirii, 
nu poate să-mi ajute, 
Naşterea, 

Eternităţii, 

pe care ţi-o dăruiesc, 

pe Aripile Nesfârşirii, 
Libertăţii, 

din care mi-am clădit, 
Regretele, 

ştiind că te voi pierde, 
Devenind, 

la Răsăritul, 

Morţii , 

noilor Suflete, 

ce vor deveni, 

venind peste Viitorul, 

Adevărului Absolut, 
al Fericirii, 
Tale, 


Nepoţii mei, 

din care mi-am făurit, 
Nemurirea, 

Religiei Tale, 

pe care am să-i denumesc ca fiind, 
Sfinţii propriei mele, 

Existenţe, 

a Lacrimilor, 

din care Fuiorul Viselor, 

îşi vor ţese Viitorul, 

Amintiri, 

prin Mormintele unor Cuvinte, 
pe care, 

nu le voi mai exclama niciodată, 
Sufletelor, 

lor, 

fiind Iluzii, 

ale Morţii, Fericirii și Vieţii. 


28) Prin Gările de Sentimente 


Renegată de propria Religie, 
Moartea, 
a revenit printre Venele, 

Rătăcirilor de Cuvinte, 

în care n-am reușit să ne regăsim, 
Mormintele Privirilor, 

din care să ne facem, 
Întâlniri, 

pe care să nu le respectăm vreodată, 
prin Gările de Sentimente, 
unde locomotivele Viselor, 
sunt alimentate cu Crimele, 
Ochilor de Dor, 

de noi înşine, 

cei atât de rătăciți, 

de Suferințele Clipelor, 

din care ne-am făurit, 
Cuţite de Iubire, 

pe care să le înjunghiem, 

în fața Adevărului Absolut, 
al propriului nostru Cimitir, 
de Priviri răsfirate, 

ŞI sfârtecate, 

printre Deşertăciunile, 
Cuvintelor , 

Iluziilor Fericirilor, 

din noi înşine. 


29) Când mi-ai spus 


Lasă-mi Doamne, 
Iluziile Morții, 
să-mi încălzească, 

Mântuirea de mine însumi, 

cel călcat de tălpile unei Religii, 
a Iubirii, 

pe care n-am reușit vreodată, 

să o înţeleg, 

când mi-ai spus, 

de ce Greutatea, 

unui întreg Univers, 

poate să calce, 

în picioarele Nemuririi, 

peste Destinul unui singur Înţeles, 
pe care nici o Deşertăciune, 

nu ar reuşi vreodată, 

să poată muri, 

dincolo de Adevărul Absolut, 

al Fericirii. 


30) Calvarele Mântuirilor 


Lacrimi de Orizonturi, 

cad peste Frontierele Timpului, 
din care ne reculegem, 

Chpele ucise, 

de Calvarele Mântuirilor, 
atâtor Catedrale, 

ale lubirilor, 

din noi înşine 

în care nu mai credem, 

mai demult decât, 

toate Vremurile, 

pe care le-am ucis 

în Inima Adevărul Absolut, 

al Nemuririi, 

unde Nimeni nu ar dori vreodată, 
să considere ca fiind, 

ultima noastră Șansă, 

a Viitorului, 

de care ne-am agăţat, 

Iluziile Vieții, Fericirii şi Morţii, 
prin venele cărora, 

încă mai trăim şi Azi. 


31) Lumea Ta 


Învaţă-mă să zbor, 

printre Cimitirele Viselor, 
Dumnezeule, 

fără să mă prăbușesc vreodată, 
peste Cuvintele Facerii, 

prin care ţi-ai făurit, 
îndeajuns de multă Moarte, 
pentru noi, 

încât, 

să nu mai pot părăsi vreodată, 
Lumea Ta, 

din care ne-am făurit, 
îndeajuns de multă Viaţă, 

încât să învăţăm, 
ce anume este Iluzia, 
Nemuririi. 


32) Fericirea Norilor 


Ți-am dăruit Eternitatea, 
Existenţei mele, 

prin Noroiul căreia, 

am răzbătut să-mi pot săruta, 
Iluzia Morții, 

pe valurile căreia, 

mai pot să înţeleg, 
Fericirea Norilor, 

care mă plouă, 

cu Adevărul Absolut, 

din lubirea, 

pe care ne-am pierdut-o, 

la Loteria Norocului Deznădejdii, 
dacă-ți aminteşti, 

eram, 

doar noi doi și Moartea, 
care ne promitea, 

că vom trăi, 

îndeajuns de mult, 

încât Viaţa să ne dăruiască, 
toate Iluziile şi regretele ei, 
până când vom avea, 
îndeajuns de multe, 

Eternităţi de Clipe, 

încât să ne putem cumpăra, 
un loc de Veci, 

al tuturor Orgoliilor, 

la care ne-am făcut rate, 

prin Băncile Iluziilor Fericirii. 


33) Să pot înota 


Cum să pot înota, 

spre Viitorul unui Timp, 

care nu a dorit vreodată, 

să recunoască, 

Certificatul de Naştere, 

al Clipei, 

unei Creaţii, 

care ne-a strigat Deşertăciunea, 
de a fi furat fără să vrem, 
identitățile Iluziilor Vieţii şi Morții, 
unei Fericiri, 

pe care a simţit-o doar, 
Eternitatea, 

Sufletelor noastre 

de dinainte de a exista, 
Adevărul Absolut. 


35 


SORIN CERIN — OBIECTE DE CULT 
-Poeme filosofice- 


34) Unde ajunseserăm 


Şi-atunci, 

am îngenuncheat, 

la tălpile Priviririi, 

neştiind cât de multă Eternitate, 
aveam să pierd, 

printre Icoanele Cuvintelor, 

în Ramele cărora, 

ne-am născut, 

Nemurirea, 

la care ne rugam, 

sărutându-i Pereţii Promisiunilor, 
până când Lacrimile, 
Adevărului Absolut, 

începeau să se prelingă, 

peste Destinele, 

pe care le-am lăsat pe Pervazul, 
Viselor, 

care încă ne mai cinsteau, 

cu tăria Cerurilor, 

tuturor Cuvintelor unei Lumi, 
unde ajunseserăm, 

atât de beţi de noi înșine, 

încât nici să murim, 

nu mai eram capabili, 

a învăţa. 

35) La tălpile unor Ani 


Eram atât de Singur de tine, 
Eternitate, 

a Simțţirii, 

încât nici Iluziile Morții, 

nu mai reuşeau, 

să creadă, 

în Clipa Fericirii, 

pe care am înrămat-o, 

în Adevărul Absolut, 

al Privirii Dorului, 

din Nemurirea, 

ce-mi curgea prin venele, 
Ochilor Cerului, 

cel înecat, 

de atât de multă lubire, 
încât nici o Zi, 

din Sufletul Răsăriturilor, 
Gândurilor tale, 

nu mi-o mai poate da vreodată, 
înapoi, 

atunci când, 

Dumnezeul, 

pe care niciun Suspin de-al nostru, 
nu L-a creat, 

să poată face acest gest, 

de a cădea, 

la tălpile unor Ani, 

pe care să-i implore, 
să nu mai fie, 

el înşişi, 

Niciodată, 

fără de noi. 


36) Sunt doar o Clipă a Sufletului tău 


Oricât de greu ţi-ar fi, 

atunci când vei ucide, 

în Uitare, 

Clipele Eterne, 

prin care ţi-am dat Viaţă, 

să ştii că sunt doar o Clipă, 

a Sufletului tău, 

care s-a întâlnit cu Destinul nostru, 
prin care, 

n-aş fi dorit pentru nimic în Lume, 
să devin, 

Timpul Nemuririi tale, 

atât de perfid, 

şi de înfometat, 

de fiecare dintre noi, 

încât m-a devorat până şi pe mine, 
fără să fi dorit vreodată, 

acest lucru. 

37) Atât de sensibil 


De ce, 

doar atunci, 

când îl simțim pe Dumnezeu rănit, 
reuşim să înțelegem, 

cât de vinovaţi, 

am fost atunci când L-am creat, 
atât de sensibil, 

la toate Promisiunile, 

Viciilor şi Patimilor, 

care mai construiesc şi în prezent, 
catedrale întregi de Sentimente, 
care să fie vândute la suprapreţ, 
prin galantarele Vremurilor, 

ce par lipsite, 

de Sensul propriului Timp, 

din care nu vom învăţa niciodată, 
să murim cu adevărat, 

precum ne moare în fiecare Clipă, 
Viaţa. 


38) Canibală 


Gheare de fildeș, 
lustruite de Timp, 

scormonesc Viitorul îndoliat, 
al Amurgului târziu, 
naufragiat pe Sângele, 
încătuşat de Viforul, 

unei Îndoieli de Plumb, 
care mă trage, 

în adâncurile Creaţiei, 
grea și apăsătoare, 

ale matematicii Genelor, 
care şi-au greșit, 

într-atât de mult calculele, 
încât am devenit, 

o Societate de Consum, 
canibală. 


39) Comunicare 


Scripeți de Virgule, 

trag din adâncurile tenebroase, 
ale Vocabularului, 

câte o pauză, 

prin care Cuvântul, 

care a făcut Lumea, 

poate să mai respire puțin, 
înainte, 

de a fi pus iarăşi la jugul, 
care ne încătuşează, 
Privirile pierdute, 

în propriul Pustiu, 

al Comunicării, 

din care am reușit, 

să facem o adevărată Artă, 
a Iluziilor Morţii, 

de noi înşine. 


40) Indicatoare de Orientare 


Ne-am născut, 

Indicatoare de Orientare, 

în Lumea Rătăcirilor, 

pentru a da de ştire Clipelor, 

pe ce căi ale Destinelor, 

poate să ne prindă, 

Timpul, 

care pornește de fiecare dată, 

la ora exactă, 

către Iluziile Vieţii, Morții și Fericirii, 
ducând cu trenul Deşertăciunii sale, 
toate Frământările aluatului, 

din care a dospit, 

țărâna întrupării noastre. 


41) Dumnezeu se plânge 


Dumnezeul Conștiinţei noastre, 
a început să se plângă, 
nu fiindcă Lumea creației sale, 

ar fi greşită, 

că mor Zodiile Clpelor, 
aruncându-și Eternitățile, 

şi odată cu acestea, 

pe Ferestrele sparte, 

de Cer, 

printre cioburile de Cuvinte, 
rămân doar Ochii Zilelor, 
goale şi nepăsătoare, 

de atâtea Iluzii ale Fericirii. 


Dumnezeu se plânge, 

deoarece e prea mare, 

arşița Deşertăciunii în Infern, 
iar Demonii Sentimentelor, 
muncesc la cazanele cu smoală, 
ale Iluziilor Vieţii, Morții şi Fericirii, 
la o temperatură a Patimilor, 
care le-ar putea afecta sănătatea, 
propriilor îndeletniciri, 

care schingiuesc, 

Sufletele Catedralelor ruinate, 
din Inimile care mai bat în noi, 
Amintirea. 


42) Prosperitate de Iluzii 


Ne naștem Icoane de Clipe, 
într-un Târg prăfuit de Stele, 
unde nu ne cumpără nimeni, 

ca să ne înrămeze, 
Eternitatea, 

pe care să o aşeze, 
atârnată, 

de grinda Norocului, 

ca să-i aducă prosperitate, 
prin Iluziile Fericirii noastre, 
din casa Morţii, 

prin care bântuie, 

absolut, 

orice Timp, 

o singură dată, 

în Viaţa lui. 


43) Cangrenele unui Misticism 


Caravane descompuse de Imagini, 
bântuie Deşertul pustiu al Amintirilor, 
unei Lumi despre care, 

nu ştim dacă există, 

după ce vom muri, 

când Iluziile Morții, 

nu-şi vor mai desfăta Viaţa, 

plină de cangrenele, 

unui Misticism, 

lasciv, 

al cavernelor Gândirii, 

de unde a evoluat spre căutarea Fericirii, 
Nonsensul existențial. 

44) Care ni se potriveşte 


A cunoaște, 

înseamnă înainte de toate, 
a nu fi conștient, 

de Iluziile Existenţei, 

ci, a le croşeta, 

după o matematică precisă, 
a unui tipar al Destinului, 
în matricea căruia, 

să ne topim, 

întregul plumb al Simțurilor, 
din care să ne croim, 
fiecare, 

după propria lui măsură, 
Moartea, 

care ni se potrivește. 


45) Aspiraţiile Timpului 


Secrete bine păzite, 

de Păcatele Originare ale Deşertăciunilor, 
ne lovesc zilnic, 

cu biciul Iluziilor Existenţei, 

pe care o respirăm, 

cât mai sugrumați, 

năduşind, 

de propriile Aspiraţii ale Timpului, 
pe ale cărui feţe, 

brodate cu Suferinţe, 

ne ducem Iluziile Fericirii, 
bându-le până la capăt, 

sângele înfierbântat al Riscurilor, 
din adâncurile căruia, 

ne zâmbeşte, 

Moartea. 


46) Istoriile îşi fac de cap 


Planete bizare de Întrebări, 

rotesc spațiile Iluziilor Existenţiale, 
până ameţesc, 

ca mai apoi, 

să le urce, 

pe spinările viguroase ale Păcatelor Originare, 
pentru a le călări, 

până dincolo de Lumea Simţurilor, 
unde încă mai zac descompuse, 
Răspunsurile, 

la rugăciunile Lumii de Apoi, 

în care suntem mântuiți să credem, 
până când vom înţelege, 

că n-am existat niciodată cu adevărat, 
că suntem un vis ca oricare altul, 

doar că acest coşmar, 

se extinde pe întregi generații, 
unde Istoriile îşi fac de cap, 
după bunul lor plac, 

fiindcă Moartea, 

nu este interesată, 

de modul cum i se vinde marfa, 
cu care îşi hrănește, 

Orgoliile, 

ci de cantitatea și calitatea, 

el. 


47) Precum îi este chipul 


Nu Viaţa, 

este aceea care ne dă caracteristicile Destinului, 
ci, Moartea, 

fiindcă doar Lumea de Apoi, 

poate condiţiona cum să ne primească, 

după ce ne ispăşim osânda Trupului, 
înmănunchiat din Țărâna Deșertăciunii, 

peste care plouă, 

cu Păcatele Originare, 

ale unui Dumnezeu insensibil şi instabil mintal, 
ce vrea să ne transforme, 

într-un noroi gânditor şi iubitor, 

de Absurd, 

pe care să-l poată modela cât mai uşor, 

precum îi este chipul și asemănarea. 

48) O baghetă magică 


Degetele gratiilor Cunoaşterii, 

poartă mai nou mănuși, 

fiindcă vor să-şi ascundă Amprentele, 
care ne fură până şi Iluzia Fericirii, 
pe care o folosește, 

pentru a ne face să credem, 

că Lumea este doar o baghetă magică, 
pe care n-am ști să o folosim, 

dacă ele n-ar scormoni, 

Țărâna trupurilor noastre, 

cu unghiile Necesităţilor, 

de care suntem dependenți, 

pentru a fi sclavii supuși, 

care să nu pună niciodată Întrebări, 
Vieţii, 

decât Morţii, 

care oricum ne primeşte, 

cu braţele Iluziilor sale deschise, 

spre Lumea de Apoi, 

pe care o ţine ascunsă, 

ca nu cumva să o aflăm, 

şi să realizăm că nu este altceva, 
decât o rogojină ieftină, 

pe care n-ar cumpăra-o, 

nici una dintre Eternităţile Clipelor noastre, 
pe care le irosim, 

în fiecare Zi. 


47 


SORIN CERIN — OBIECTE DE CULT 


-Poeme filosofice- 


49) Puțin câte puţin 


Cât Har, 

să fi avut Destinul, 

când s-a gândit, 

cum să ne orânduiască Lumea, 
în aşa fel, 

încât să-i fie pe plac, 
Dumnezeului, 

creat de noi, 

cei atât de străini, 

de propiul Sine, 

pe care-l biciuiesc zilnic, 
Iluziile Fericirii, Vieţii şi Morţii, 
pentru a trage mai departe, 
carul încărcat cu Deşertăciune, 
spre a fi dusă ca ofrandă, 
Morţii, 

fiecăror Clipe, 

ale căror Eternităţi, 

le traversăm, 

murind odată cu fiecare fărâmă de suflare, 
puţin câte puțin. 

50) Creatorii Lui 


Câte Răni de Lumină, 

să ne fi traversat Sufletele, 

până să ajungă a se întrupa, 

în fundătura asta amară de Univers, 
unde Cuvântul Creației, 

se numeşte Suferinţă, 

fiindcă toate celelalte, 

au fugit din acest loc, 

al Păcatelor Originare Obligatorii, 
pe care ni le vâră cu forţa, 

un Dumnezeu orgolios, 

ce are neapărată nevoie de sclavi, 
care să i se închine, 

prin bisericile în ruină, 

ale Conştiinţelor noastre, 

fără să ştie că noi suntem de fapt, 
creatorii Lui, 

şi nicidecum EI, 

creatorul nostru. 


51) Deasupra propriei Deşertăciuni 


Scări de Cer, 
zâmbesc amenințătoare, 

spre mormintele Viselor, 
înjunghiate, 

de indiferența macabră, 

a unei Creaţii, 

pe care mulţi, 

o numesc lubire, 

fără să ştie, 

cât Infern i-a făurit strălucirea, 
care strigă mut, 

după Iluzia Fericirii, 

din care să-şi facă un acoperiş, 
deasupra propriei Deşertăciuni. 


52) Pe pustiurile Creaţiei 


Ferestrele Ochilor de Cer, 

ai Conştiinţei, 

ŞI-au ascuns, 

în aşternuturile norilor de Amintiri, 
Gândurile şterse, 

ale Focului Sacru, 

din Sufletele pierdute, 

pe pustiurile Creaţiei, 

care şi-a deschis cont de Vise, 

în Banca Subconșştientului, 

de unde doar Moartea, 

poate să-şi scoată Iluziile, 

puse la păstrat întreaga Existenţă, 
a Deşertăciunii. 

53) Să adune cel puţin 


Ne naştem, 

cactuşi blindaţi cu spinii Destinului, 
rezistenți la lipsa Apei Vieții, 

prin deşerturile aride, 

ale Societăților de Consumat Existenţe, 
din ce în ce mai ruinate, 

de către lipsa Clhpelor, 

ce curg prin venele Necesităţilor, 
tot mai accentuate a Vremurilor, 
care vor cât mai repede, 

să adune cel puțin, 

o Eternitate de Iluzii, 

pentru a cumpăra, 

un întreg parlament, 

de Orgolii ale Absurdurilor, 

ce-au devenit proprietăţi, 

a căror modă, 

nu se schimbă niciodată. 


54) Care s-a accidentat 


Oricât de mult aș ciopli, 
la chipul Lui Dumnezeu, 
nu cred că aș reuși vreodată, 

să-i sculptez Ochii de Univers, 
Gol şi neiertător, 

care se abate asupra noastră, 
lipsit de Lumina Divină, 

a Clipirii magice, 

din care să poată izvori, 
Speranţa unei Lumi, 

care s-a accidentat, 

atât de tare, 

de propriul Lui Sine, 

încât am decis, 

să creez un alt Dumnezeu, 
pe care să-L pot privi, 

în adâncurile Fiinţei sale, 
devenind astfel, 

mai viu ca niciodată, 

odată așezat, 

în biserica Sufletului meu. 


55) Pun în mişcare 


Valuri de cremene, 
lovesc abisurile Iluziilor existenţiale, 
scânteind a Foc Sacru. 


Energiile Conştiinţelor cosmice, 
pun în mişcare, 
Timpul, 

ca prim semn de circulaţie, 

al valorilor Conştientizării, 
Dimensiunilor, 

dintre Privirea Orizontului, 

şi Lumina Divină, 

care se înalță din adâncurile noastre, 
spre Cerul Sufletului Universal, 
al Credinței, 

în Eternitatea Simţirii, 

unui Univers, 

al Iubirii. 


56) Sicriu de lux 


Viaţa a venit, 

călare, 

pe steaua Iluziilor Morții, 

în Paradisul Sacru al Infernului, 

care ni se pregătea, 

strălucitor şi galeş, 

prin camerele de Bordel ale Genelor, 
care acompaniau Deşertăciunea, 

încă de la începuturile Absurdului ei, 
prins într-o diademă, 

alături de pietrele preţioase ale Conştiinţei, 
care ne-au cizelat Diamantul Gândurilor, 
până când au făcut din el, 

un sicriu de lux, 

purtat de către Destin, 

la trecerea Existenţei în neființă, 

pentru ca nouă, 

să ne rămână, 

doar chipul iluzoriu şi transfigurat al ei, 
într-o Lume a Suferinţei. 


57) Pentru cioburile Clepsidrelor 


Ecourile Absurdului, 

sfarmă stâncile Cunoaşterii, 
transformându-le în nisipul Deșertăciunii, 
folosit de către Timp, 

pentru cioburile Clepsidrelor, 

trecerii sale, 

în care-și taie Clipele Eternităţile, 

pentru a le goli, 

în sacul fără fund al unui Dumnezeu, 

care vrea să le vândă pe nimic, 

Iluziilor Morţii, 

ce devin încet şi sigur, 

mai puternice decât întregul Univers al Creaţiei, 
Iluziilor Fericirii, 

la care sperăm atât de adesea. 

58) Catedrala Sufletului unui Învingător 


Stâncile Gândurilor încep să se sfarme, 
sub greutatea Zilei, 

care le calcă nepăsătoare, 

încercând să-şi prindă propriile Orizonturi, 
ce par înecate în Sângele Zorilor, 

care abia-şi spală Ochii Cerurilor, 

cu câte o ploaie rece şi gălăgioasă de Întrebări, 
pentru a le şterge mai apoi, 

cu prosopul Norilor de Speranţe, 

ce-abia se mijiseră pe treptele Credinței, 
din Catedrala Sufletului, 

unui Învingător, 

pentru care Existenţa, 

nu înseamnă mai mult, 

decât o banală frunză, 

care tremură în vântul Clipelor. 


59) O simplă comparaţie 


Ziduri descompuse, 

din ruinele Privirilor, 

încă mai cad adânc, 

în prăpăstile Amintirilor, 

cu toată greutatea pe care o aveau, 

strălucirea lor, 

undeva-cândva într-o Existenţă, 

unde Viitorul, 

nu ştia că ar putea avea un Trecut, 

iar Iluziile Morții, 

încă nu le descoperise pe cele ale Vieţii, 
din care să croiască gratii pentru Sufletele, 
ce-ar fi dorit să evadeze, 

dincolo de ele însele, 

unde Paradisul, 

să nu fie doar o simplă comparaţie, 

a Infernului, 

acestei Lumi. 


60) Ale căror uragane 


Fără Zeii lluziilor Fericirii, 

Existenţa ar deveni, 

un naufragiat, 

care nu doreşte să ajungă niciodată la Ţărmul, 
unde Singurătatea ar fi mult mai apăsătoare, 
decât întregul Ocean de Speranţe, 

pe care avea să-l traverseze, 

alături de Iluziile Vieţii şi Morții, 

ale căror uragane, 

stârnesc adeseori, 

furiile valurilor unor Remuşcări, 

Regrete şi Angoase, 

din Sângele compromis, 

al propriilor noastre Gene, 

ce par a nu-și găsi vindecarea, 
decât în Credinţă. 


61) Revin 


Replicile noilor cutremure, 

sfârtecă carnea absurdului Clipei, 

pe care am prăjit-o, 

ca să ne hrănim Orgoliile, 

ale căror nectar, 

abia mai poate fi cules, 

de albinele unor Gânduri, 

ce vor să clădească, 

mierea cărămizilor unor Cuvinte, 

la edificiul grandios al Comunicării, 
ale cărui lifturi de Aspiraţii, 

par mai defecte decât toate Vremurile la un loc, 
iar mecanicii, 

Războaielor regionale sau mondiale, 
nu reușesc să le repare, 

ori de câte ori, 

Revin. 

62) Care machiază Înţelesurile 


La Piaţa Iluziilor Fericirii, 

este zarvă mare, 

fiindcă se vinde, 

toată gama de cosmetice ale Cuvintelor, 
care machiază Înţelesurile, 

după bunul plac al Orgoliilor, 

ce zac ascunse, 

după draperiile groase şi opace, 

ale unor Clipe, 

care le închiriază, 

pentru o fărâmă de Trecut, 

necesar ca să-şi poată plăti la rândul lor, 
Viitorul, 

care le-a trecut pe caiet datoriile, 

faţă de Eternitatea, 

care nu vrea să le lase îndeajuns de mult, 
în camerele Viselor sale. 


63) Aleargă însângerați 


Zodii rebele, 

ascut vârfurile Timpului, 
pentru a-și făuri suliți de foc, 
pe care să le împlânte, 

în caii liberi ai Viselor, 
ce aleargă însângerați, 
brăzdând Apusurile unor Împliniri, 
ce încă mai cred, 

că-şi vor mai putea trage, 
carele de foc, 

ale Iluziilor Fericirii, 

ale căror roți de Viitor, 
par înţepenite, 

pe osia rătăcitoare, 

a Deşertăciunii. 


64) Munţii batjocoritori ai Destinului 


Am străbătut, 

ținuturi întregi de Iluzii, 

până când am ajuns pe Tărâmul Făgăduinţei, 
Ochilor de Cer, 

sub care să-mi răcoresc, 
Ridurile perfide ale Amintirii, 
unui Viitor, 

ce mă ardea mai tare decât, 
întreaga arşiță a Speranţei, 

de a reuşi să fiu eu însumi, 
chiar și atunci, 

când traversez, 

munţii batjocoritori, 

ai Destinului. 

65) Genunchii unei Umilinţe 


Trepte de Cer, 

divorţate de Paşii Împlinirilor, 

ale căror scări par a se fi surpat, 

într-un Dumnezeu, 

pe care nici o Religie nu l-ar fi dorit, 
fiindcă era al nostru, 

mai uman decât întreaga dezumanizare, 
a unei credinţe false, 

pentru care Fiinţa nu este nimic altceva, 
decât genunchii unei Umilinţe, 

care trebuie întreținută, 

mai presus de orice altceva, 

fiindcă ea trebuie să devină, 

motorul ambalat la maxim, 

care propulsează nava, 

Iluziilor acestei Existenţe, 

spre binele şi lăcomia, 

unor profitori. 


66) Însângerându-ne Zilele 


Albii secate de Viitor, 
adâncesc Ridurile unui Timp, 
rece şi indiferent, 

care nu mai reușește să creadă, 
nici măcar în propriile sale Iluzii, 
care-i binecuvântau Clipele, 
atunci când acestea își dăruiau, 
toate Eternităţile lor, 

Existenţei, 

ce le fărâmiţa, 

într-un infinit de cioburi tăioase, 
care ne răneau nouă Viaţa, 
însângerându-ne Zilele, 

din ce în ce mai descompuse, 

pe feţele de masă ale Destinelor. 


67) Fermoar 


Hamuri de Nori, 

potolesc Cerul Cuvintelor, 

să nu alerge dincolo de Virgulele, 
care-ar putea trezi suspiciuni, 
Iluziilor Vieţii, Fericirii şi Morţii, 
despre cât de departe am putea merge, 
încât să nu tragem Fermoarul, 
Adevărului Absolut, 

peste cadavrul Lumii, 

aflat într-o continuă descompunere, 
la Morga Speranţelor, 

care ne călăuzesc nouă, 

Destinele. 

68) Frigiderul Sufletului 


Lipsiţi de Spaţiul, 

din frigiderul Sufletului, 
îndeajuns de mic sau de mare, 
pentru a fi noi înşine, 
Existenţa, 

ne-a gătit Iluzii de tot felul, 
care pot fi congelate, 
ambalate și ansamblate, 

în funcţie, 

de necesitățile fiecărei Suferinţe, 
indiferent, 

cât de obeză sau de slabă este, 
atunci când calcă apăsat, 
peste propriul ei Destin. 


69) Vise topite 


Cuvinte de ceară, 

lumânări de Vise topite, 

se aprind, 

de către Noaptea rece şi înţesată de furtuni, 
ale Întunericului din noi, 

devenit o catedrală a Deznădejdii, 

pe altarul căreia, 

se jertfesc Clpele Speranţelor, 

în rugăciunile profunde şi pătimașşe, 

ale buzelor de gheaţă, 

pe care semnele de întrebare ale Suferinţelor, 
le rostesc neîncetat, 

Deşertăciunii. 


70) Chiar dacă le-a prevăzut? 


Cât dezmăţ, 

să-şi fi închipuit Dumnezeu, 
atunci când ne-a creat, 

încât şi-a dorit, 

să existe, 

atâtea Crime, Războaie şi Fărădelegi, 
încât să ni le treacă, 

tot nouă, 

pe nota de plată a Destinului?, 
chiar dacă, 

le-a prevăzut, 

pe toate acestea? 


71) Naşterea Lunii Noi 


Regrete ruginite de Amintiri, 
cad din pomul Iluziilor Vieţii, 

prăbuşindu-se, 

pe asfaltul negru şi îngheţat, 

al Cuvântului, 

pe strada căruia, 

ne-am întâlnit Naşterea, 

Lunii Noi, 

ce-avea să împlinească Existenţa, 
luminând în Noaptea Conștiinţei, 
cu încă o Durere, 

pe care să şi-o aşeze, 

la colierul Infernului acestei Lumi, 
a Nimănui, 

ŞI a tuturor, 

în acelaşi Timp al Suferinţelor, 
unor Deşertăciuni. 


72) Peste Iluziile Lumii 


Răscolit de Orgolii, 

Pământul din Priviri, 

a devenit stâncă de nepătruns, 
pentru aripile păsărilor de pradă, 
ale Întrebărilor, 

ce-au devenit, 

din ce în ce mai costelive, 

încât se prăbuşesc, 

peste Iluziile Lumii, 

care nu mai pot face față, 

atâtor zboruri, 

ce-au devenit mai grele, 

decât plumbul oricăror Simțiri, 
pe care Fiinţa, 

le datorează Morţii. 


73) Care prevesteau 


Izvoarele Vremurilor, 

au început să devină mai tulburi, 

de când Apa Iluziilor Vieţii, 

a fost redirecționată, 

către barajele Sorietăţilor de Consum, 
care prevesteau, 

noi Paradisuri ale Infernurilor, 

din fiecare, 

Fiinţă, 

ce-avea să se hrănească, 

cu Cimitirele, 

din Cuvintele Nașterilor descompuse, 
ale Viitorului, 

care ne este dat să-l respirăm, 

de către un Destin, 

al Nimănui, 

conştient fiind, 

că numai atmosfera acelui Timp, 

ce va veni mereu, 

fără să fie vreodată aici, 

că altfel ar deveni Trecut, 
Prezentul fiind inexistent, 
poate întreține arderea Clipelor, 
în drumul nostru, 

către Moarte. 


74) Le vom putea recondiţiona 


Scorburi de Gânduri, 

rod cu tărie tulpina Vremurilor, 
care obişnuiesc să ascundă printre, 
adâncurile tenebroase ale Întunecimilor, 
care hrănesc Iluziile Morţii, 

ce-au devenit, 

atât de obeze, 

încât nu mai încap în totalitate, 
prin ungherele strâmte ale Suferinţei, 
fapt pentru care sunt nevoite, 

să accepte Iluziile Fericirii, 

care să le acopere cu umbrele lor, 
din care ne facem adeseori, 
veșminte Fiinţei, 

ce încă se mai zbate, 

printre resturile Clipelor, 

de porțelan spart, 

pe care le culegem, 

plini de Speranţe, 

că într-o anume zi, 

le vom putea recondiţiona. 

75) Infern programat 


Zbateri de Inimi ale unor Dorinţe, 
ținute în cuștile Cuvintelor, 

ale căror gratii nu pot fi rupte, 

de nici unul dintre spinii, 

pe care Mântuitorii Păcatelor Originare, 
le-ar fi împletit, 

în coroanele Iluziilor Fericirii, 

acestei Lumi, 

a Infernului programat, 

de un Paradis lacom şi pretenţios, 

faţă de sclavii săi, 

care au devenit Fiinţe, 

printr-un Destin, 

care nu numai că nu le-a aparţinut vreodată, 
dar niciodată nu va fi al lor. 


16) Să ne devină Creatorul 


Zidurile de lux, 

ale Deşertăciunilor, 

au intrat în curățenie generală, 
după ce Fiinţele adăpostite, 

la umbra Golurilor din Inimi, 
au intrat odată, 

cu Iluziile Fericirii, Vieţii şi Morţii, 
în carantina propriilor Destine, 
când au realizat că Lumea, 

este o mare şarlatanie, 

a unui Dumnezeu impostor, 

pe care l-am creat, 

ca să ne ascundem de noi înşine, 
lăsând în cele din urmă, 

ca Adevărul Absolut, 

să ne devină Creatorul, 

care să redeseneze, 

întregul Spaţiu spiritual, 

al Existenţei. 


77) Printre Icoane de Clipe 


Alergam odată cu Vântul Simţirii, 
stârnind furtunile Viselor, 

printre Icoane de Clipe, 
dezmoştenite de Dumnezeu, 
fiindcă nu au acceptat să se scalde, 
în cazanele de smoală, 

ale Infernului acestei Lumi, 
alături de demonii Viciilor, 

pe care i-au zdrobit, 

cu propriile lor Eternităţi, 
conştiente fiind, 

că astfel, 

le vor pierde odată pentru totdeauna, 

şi vor rămâne înrămate, 

pe pereţii ruinați ai catedralelor unor Suflete, 
despre care, 

NICI O Istorie, 

nu mai știe nimic, 

de mai demult, 

decât toate Vremurile la un loc. 

Aprecieri critice despre poezia filosofică la Sorin 
Cerin 


Prof. univ. dr. Al. Cistelecan. în cadrul rubricii Avant la lettre, sub titlul 
Între reflecţie şi atitudine apărut în revista Familia nr. 11-12 noiembrie - 
decembrie 2015, pag.16-18, Al. Cistelecan consideră despre poezia de meditație 
a lui Sorin Cerin, că: "Din cîte văd, Sorin Cerin e un fel de vulcan textual în 
continuă şi maximă erupție, cu o scriitură deopotrivă de frenezie şi de 
vituperanțe. În poezie mizează pe rafalele reflexive și pe elanul sapiențial, 
cultivînd, cum zice singur în subtitlul Nonsensului Existenţei de aici, poeziile 
"de meditaţie”. O modalitate între toate riscantă — și nu de azi, de ieri, ci 
dintotdeauna — întrucît tinde a se amesteca unde nu e chiar treaba poeziei, 
făcînd un fel de filosofare versificată şi, vrînd-nevrînd, tot felul de nacazanii şi 
moralisme. Nu mai e însă cazul să ne reamintim de cele spuse de Maiorescu lui 
Panait Cerna în legătură cu "poezia filosofică,” întrucît poetul le ştie şi el prea 
bine şi tocmai asta vrea să înfrunte: riscul de a lucra doar în idee şi de a 
subordona imaginativul conceptualului. Ce-i drept, nu e, pentru Sorin Cerin, 
nici o primejdie în acest sens, căci el e, de fapt, un pasional şi n-atinge niciodată 
seninătatea cugetării și liniștea apolinică a gîndului;, din contră, declamă cu 
pathos, mai degrabă dinlăuntrul unei traume pe care încearcă s-o exorcizeze şi 
s-o sublimeze în radicale decît din interiorul vreunei păci de cuget sau al unei 
armonii reflexive. Chiar şi ce sună a idee nudă, transcrisă adesea aforistic, e, de 
fapt, o răbufnire de atitudine, o transcriere de afect — nu cu răceală, ci mai 
curînd cu fierbințeală (i s-a şi remarcat, de altfel, maniera mai profetică a 
enunţurilor). Dar cum metoda decolării lirice constă într-un fel de elevare a tot 
ce vine pînă la demnitatea articulării lor reflexive (de unde delestarea oricăror 
referințe la imediat, fie el biografic, fie mai mult decît atîta), poeziile lui Cerin 
se angajează abrupt în ecuaţiile existențiale mari şi definitive și nu-şi pierd 
vremea în confesiuni domestice. Ele atacă Principiul realităţii, nu accidentele ei. 
Totul e ridicat astel la o demnitate problematică, dacă nu și de altă natură, și 
pregătit pentru o procesare densificată. Riscurile formulei răsar, fatal, şi aici, 
întrucît se vede imediat mecanismul acestei promovări a realului la dignitatea 
Lirei. Unul dintre mecanisme se trage din moştenirea expresionistă (fără ca 
Sorin Cerin să aibă altceva în comun cu expresioniștii) a majusculei, prin care 
se instaurează, brusc şi imprevizibil, fie smerenia în fața radicalului, fie panica 
în fața majestății cuvîntului. De regulă majuscula botează stratul ”conceptual” 
(chiar dacă unele concepte sunt metafore), semnalizînd alerta problematică. Ce-i 
drept, Sorin Cerin face exces şi risipă de majuscule, astfel încît de la o vreme 
ele nu mai creează nici panică, nici evlavie, căci abundența le sedează efectele 
de acest gen şi le perverteşte într-un soi de grandilocvenţă. Celălalt mecanism 
de elevare în demnitate se bizuie pe o anumită — poate asumată, poate 
premeditată — emfatizare discursivă, pe o îngroşare lexicală și pe o declamaţie 

de profunde și de grave. Se insinuează — de nu cumva se chiar instaurează — şi 
aici o evidentă procedură de rețetă imaginativă, redundantă peste tolerant. Cum 
e şi normal — ba chiar inevitabil — într-o lirică de reflecţie ce vrea să se 
coaguleze în jurul unor nuclee conceptuale, modalitatea imediată de 
sensibilizare a acestor noduri conceptuale constă în materializarea abstracţiilor; 
senzualizarea lor e chiar modul lor de epifanizare lirică. Dar la Sorin Cerin 
mecanica imaginativă se bazează pe o simplă genitivizare materializantă a 

abstracţiilor (de unde imagini nesfirşite de genul ”spinii Adevărului”, "coşarii 
Împlinirilor”, ”periile Amăgirii” etc. etc.), sub care stă cel mai adesea un buton 
de personificare. Pe scala decantării în metafore stăm, astfel, doar pe primii 
fuştei, ceea ce produce, simultan, un efect de candoare imaginativă (sau 
discursivă), dar şi unul de uniformizare. Probabil însă că această încredere în 
procedeele primare se datorează mizei pe decantarea gîndului, miză care lasă în 
subsidiar acțiunea imaginativă (iar pe cea simbolizantă cu atît mai mult) ca 
atare. 


Dar nu cîte şi nici ce idei bîntuie prin poeziile lui Sorin Cerin sunt, totuşi, lucrul 
cel mai relevant (ideea, în general, dar şi în acest caz particular, are un grad de 
indiferență la lirism). Dimpotrivă, în mod oarecum paradoxal, decisivă, nu doar 
definitorie, e atitudinea în care ele se strîng, afectul în care coagulează. Sub aparența 
unui discurs proiectat pe ”gînd”, Sorin Cerin promovează, de fapt, un lirism (cam pus 
la uscat) de afecte existenţiale (nu de afecte intime). Reflexivitatea poemelor nu e, din 
această perspectivă, decît un fel de penitență atitudinală, o hieratizare a afectelor 
violente. Stratul pasional e, în realitate, cel care se agită şi el se vede în mai toate 
componentele lui, de la cele de vituperaţie la cele de evlavie sau tandreţe sublimată 
(ori, din contră, resentimentalizată). Poetul e, pe fond, un exasperat de starea lumii și 
de condiţia omului și pornind de aici exersează sarcasme (crunte cel puţin ca şuvoi) 
pe seama "Societăţii de consum” sau pe cea a deșertăciunii ”Iluziilor Existenţei”. E o 
febră imprecativă care dă elan versurilor, dar care, mai ales, pune în vedetă discursivă 
exasperarea în fața acestei degradări generale. Atît de generale încît ea a cuprins şi 
transcendentele, căci Sorin Cerin e mai mult decît iritat de instrumentalizarea lui 
Dumnezeu (şi a credinţei) în lumea de azi. Iritarea în fața coruperii sacrelor ajunge la 
culme în versuri de maxim tupeu blasfemic (”Ticăloşia Diavolului se numeşte Rău,/ 
pe când a Lui Dumnezeu, Bine.”, dar și altele, nu mai puțin provocatoare și 
"infamante” la adresa Dumnezeirii); asta nu se întîmplă însă decît din pricina 
intensității şi purității propriei credințe (Ștefan Borbely a evidenţiat îndestul energia 
fervorii din poezia lui Cerin), dintr-un fel de absolutism devoțional. Căci nu lirică de 
provocare şi de imprecare face, de fapt, Cerin, ci dimpotrivă: lirică de devoțiune 
disperată şi înflăcărată, prin care-l caută "pe Adevăratul Nostru Dumnezeu/ atît de 
diferit de cel al catedralelor de genunchi roși/ la zidurile reci şi inerte ale lăcomiei 
Iluziei Vieţii”. E febra devoţională de pe reversul imprecaţiilor şi sarcasmelor, dar 
tocmai ea e cea care contaminează toate poemele. Dintr-un strat de ideale strivit ies, 
cu vervă pasională, atitudinile lui Cerin, atitudini eruptive oricît ar fi ele de codificate 
într-o lirică de reflecții." 

Prof.univ.dr.Elvira Sorohan — Un poet existențialist din secolul 21 


Pentru a înţelege pe deplin cronica literară scrisă de Elvira Sorohan în 
Convorbiri literare unde face referire la un articol scris de Magda Cârneci referitor 
la Transpoezie, si publicat in România literară unde se specifică ce anume este poezia 
veritabilă, genială, marea poezie pe care o râvnesc poeții ultimului secol, Elvira 
Sorohan, specifică în cronica dedicată poeziei ceriniene din Convorbiri literare, 
numărul 9, (237), paginile 25-28, 2015 sub titlul Un poet existențialist din secolul 
21, că: 


Fără să înţeleg ce e „transpoezia”, care, probabil, nu mai e poezie, 
invocînd un termen creat de Magda Cârneci, mai citesc totuşi poezia de azi şi acum 
încerce să spun ceva despre una anume. Nemulţumită de „insuficiența poeziei 
contemporane”, în acelaşi articol din „România literară”, în mod rezonabil poeta 
acuză, în bloc, cum că ceea ce „livrează” acum creatorii de poezie nu sînt decît notații 
ale „micului sentiment”, „mici disperări” şi „mici gîndiri”. Parafrazîndu-l pe 
Maiorescu, asprul critic al diminutivelor cultivate de Alecsandri, nu poţi spune decît 
că poezia rezultată din astfel de notații e şi ea mică (la cub, dacă enumerarea se 
opreşte la trei). Pricina identificată de Magda Cârneci ar fi lipsa de inspiraţie, acea 
tensiune psihică, specifică oamenilor de artă, o trăire spontană, ce face să se nască, 
incontrolabil, creaţia. E momentul inspirativ, în cazul poeziei, încărcat de impulsuri 
afective imposibil de înfrînt raţional, un impuls pe care îl ai sau nu-l ai şi de care e 
responsabilă vocaţia. Simplu, asta e problema, ai vocaţie, ai inspiraţie. Nu prea am o 
părere formată despre poezia Magdei Cârneci şi nici nu pot şti cît de des o vizitează 
inspiraţia, dar dacă starea asta e un har, mai e cazul să cauţi reţete spre a o induce? Şi 
totuşi, în numele breslei, preocuparea poetei pentru dorita stare se concentrează 
interogativ: „...întrebarea capitală care se pune este următoarea: cum să facem să 
avem acces mai des, mai controlat, şi nu doar prin accident, la acele stări intense, la 
dispreţuita «inspiraţie» la acele niveluri altele ale noastre, pentru care poezia a fost 
întotdeauna un martor (sic !) privilegiat”. Nu ştim cui aparţine disprețul, dar ştim că 
inspiraţia e a poetului născut şi nu făcut. Acesta din urmă nefiind decît un meşteşugar, 
un artifex. 

Am în faţă trei plachete de versuri ale puţin cunoscutului şi nu lipsitului de 
inspiraţie poet, Sorin Cerin, ordonate într-o logică descrescendo, uşor de înţeles, 
Nonsensul existenţei, Marile tăceri, Moartea, toate apărute în 2015, la Editura Paco, 
din Bucureşti. După ideile titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, ortografiată cu majuscule. Este, în 
fond, o expresie moştenită din vocabularul consacrat al existenţialiştilor, deajuns ca 
să bănuieşti ce marcă vor avea poeziile. Înaintezi cu lectura fiind curios să vezi cât se 
menţine poetul pe aceeaşi coardă de fond, şi cît de adînc, cît de grav trăieşte întru 
această idee deloc nouă. Şi nu e nouă pentru că rădăcinile existenţialismului, modern 
reformulat, îşi trag seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este regele biblic un 

existentialist avant la lettre. El descoperă că „vreme e a te naşte şi vreme e să mori”, 
în rest, „totul e vînare de vînt”. Ce se mai poate spune nou în vremea noastră, chiar în 
formulă personală, cînd existenţialismul a fost intens susţinut filosofic în secolele al 
XIX-lea şi al XX-lea, de la Kirkegaard şi pînă la Sartre, cu nuanţe specifice. O poezie 
în termenii existenţialismului statuat mai poate interesa fiinţa zilelor noastre, sclava 
imaginii vizuale şi a internatului, doar prin adaptări ori actualizate adaosuri 
complementare ideii centrale şi nu în cele din urmă, prin puterea întoarcerii asupra 
sinelui. Este cam ceea ce încearcă să realizeze poetul Sorin Cerin, lăsîndu-ne, dintru 
început, impresia că trăieşte miracolul creator, inspirația. Voind să orienteze cititorul 
spre a căuta un anumit gen de poezie cultivată în aceste plachete (cu una şi aceeaşi 
copertă ), autorul le subintitulează, ne varietur, „Poezii de meditaţie”, cum şi sînt la 
nivelul ideilor. Dar, cât de adîncă şi cît de personală e meditaţia, n-o poţi spune decît 
la sfîrşitul lecturii, cînd sintetizezi ce anume aspecte ale ontologiei şi din ce 
perspectivă intelectiv-afectivă le dezvoltă poetul. 

În mod cert, vocabularul poeziei existenţialiste universale, uşor de 
recunoscut, este acum redistribuit într-o altă topică, ceea ce conduce la combinaţii 
surprinzător de noi, unele îndrăzneţe, ori teribil de dure, cum sînt cele ce vizează 
biserica. Citind numai unul dintre cele trei volume e ca şi cum le-ai citit pe toate, se 
cîntă pe aceeaşi coardă, cu minime înnoiri de la o poezie la alta. Poetul se închide 
într-o sferă conceptuală unitară, de aici retorica specifică. Oriunde ai deschide unul 
dintre volume, te afli în centrul universului poetic, aceleaşi idei, aceeaşi atitudine de 
scepticism revoltat. La nivelul limbajului, acelaşi vocabular, bine acordat cu sfera 
conceptuală, e recombinat în noi şi noi sintagme, cu actualizări ce ţin de mediul de 
astăzi şi chiar imediat al fiinţei aruncată în lume să ispăşească „Păcatul Originar”. Se 
ştie, pentru că spuneau înţelepții, „fiul Evei nu trăieşte într-o lume lipsită de vaiete”. 
Ambiţia de a-şi construi o meditaţie personală, imposibil de realizat la nivelul 
vocabularului poetic deja obosit, e compensată de arta combinației cuvintelor, fără să 
poată evita frecvenţa redundantă a unor sintagme. Cea mai frecventă, uneori plasată 
voit şi de două ori în aceeaşi poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a sublinia ideea de „Nonsens 
al Existenţei”. Sînt preferate serii de cuvinte scrise cu majusculă: „Clipă”, 
„Nemurire”, „Iluzie”, „Absurd”, „Tăcere”, „Moarte”, „Eternitate”, „Adevăr Absolut”, 
„Vis”, „Liber Arbitru”, „Păcatul Originar”, „lubirea”, „Singurătatea”, „Înstrăinarea”, 
„Dumnezeu” şi multe altele. Sintagma care aduce aici şi acum trăirea problematizată 
a existenţei este „Societatea de Consum”. Se degajă din poezie o frenezie a dublării 
cuvîntului ce susţine ideea. Adesea, această energie debordantă a reaşezării cuvintelor 
acoperă ceea ce cauţi în poeziile compuse pe una şi aceeaşi temă, adică trăirea intens 
afectivă a sentimentului „iluziei vieţii”, înăuntru, nu în afară. Aici să mai amintim de 
maniera de a distinge cuvintele expresive ortografiate cu majusculă. Ploaia de 
majuscule tinde să inunde cîteva semnificații de bază ale poeziilor. Şi mai e o 
particularitate, punctuaţia. După fiecare vers, încheiat sau nu ca înţeles, gramatical 
sau nu, e pusă virgula; punctul e pus de preferinţă numai după ultimul vers. Altfel 
decît Eclesiastul biblic, poetul nostru, mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei clare. Semnificațiile se 
aglomerează în una şi aceeaşi poezie, cum e Jerarhia Deşertăciunii. Dar nu e singura. 
De vină poate fi realitatea contemporană care provoacă pe multiple planuri 
sensibilitatea poetului. Cuvîntul „deşertăciune” e angajat într-o combinaţie gravă, 

tăioasă, pus să însoţească chiar fenomenul naşterii lumii, pentru a sugera, finalmente, 
prin alăturări culinare foarte originale, voit vulgarizatoare, dezgustul, „greaţa”, r la 
Sartre, lăsate în urmă de conştiinţa absurdului existenţei. Am trimis la 
poezia Industrie a Cărmnii Existenţiale: „Plugul Deşertăciunii sapă adînc,/ în ţărîna 
Existenţei,/ vrînd să însămînţeze genele Iluziei Vieţii,/ pentru a naşte Lumea,/ după o 
gestație prelungă,/ în pîntecul fără limite al Minciunii,/ care se sprijină pe Adevăr 
pentru a exista,/ ...corbii negri ai gîndurilor,/ dezvoltînd,/ O adevărată Industrie a 
Cărnii Existenţiale,/ începînd,/ de la fripturi de vise pe grătarul Absurdului,/ pînă la,/ 
mezeluri de cea mai bună calitate a Deznădejdii.” Ceea ce găseşti în această poezie: 
paradox, nonsens, nihilism, dezabuzare, visuri făcute scrum, toate acestea şi altele se 
vor multiplica, recombina caleidoscopic, în toată creația cuprinsă în aceste trei 
plachete. 

Dacă noțiunile şi conceptele sintetic cuprinse în cuvinte îşi păstrează 
constant înţelesul, soarta „cuvîntului” nu e aceeaşi, pare să meargă spre epuizare, ca 
şi forţa de înnoire a poeziei. Au şi cuvintele soarta lor, în afară de poezie, cum zice 
poetul. La început, paradoxal, „Toamna sentimentală” e părăsită „de recoltele 
înflăcărate de cuvinte”, frenetic adunate de temperamentul aprins al poetului 
îndrăgostit numai de anumite cuvinte, cele din semantica existenţialistă. Alteori, 
„Stoluri de Cuvinte,/ brăzdează cerul Amintirilor”. În registru schimbat, cuvîntul e 
chinuit ca instrument al presei, violentă, pe drept incriminată de poet: „Cuvinte 
lacustre,/ plîng în ghivece de Martiri,/ puse la ferestrele bordelurilor de Ziare,...”. 
Este deplînsă soarta cuvintelor angajate insolit, grotesc: „La măcelăria Cuvintelor,/ în 
colţul străzii Destinului,/ se vînd ciolane de fraze stricate,/ pulpe de înţelesuri pentru 
prăjit,...”. Şi cu acest fragment am ilustrat originalitatea combinațiilor verbale 
resentimentare, ce defulează o atitudine poetică provocată de revolta împotriva 
nonsensului existenţei. În cele din urmă e metaforizată „iarna Cuvintelor,/ care 
ningeau peste Zilele noastre,...” şi e deplînsă soarta lor, căderea: „în Noroiul unor 
Cuvinte,/ obscene şi pline de invective”, şi, finalmente, sucombarea lor: „Cimitire de 
cuvinte se înşiră în sufletele,/ ce vor şi speră la Înviere,...”. Aici cuvintele s-au întors 
la poezie. 

Însă, cuvîntul e numai instrumentul ce nu e numai al poetului, doar a lui e problema 
de fond a existenţei iluzorii, resimţită ca atare în termenii existenţialismului de la 
începutul secolului 21. Acesta e miezul, laitmotivul zecilor de poezii semnate de 
Sorin Cerin, distribuite studiat, presupun simbolic numerologic, în fiecare plachetă 
cîte 77, nici una în plus sau în minus. Din sămînța acestei idei generos semănate, se 
ridică pentru poetul obosit de atîta frămîntată gîndire: „lerburi de întrebări ce 
unduiesc alene peste pleoapele/ Asfinţitului,/ ce abia se mai pot ţine întredeschise,/ în 
zarea unor Răspunsuri,/ ce par a fi migrat către depărtările reci ale Uitării.” Nota 
meditativă a acestor versuri nu e cu totul descurajantă. Poetul nu e nici depresiv, nici 
anxios, pentru că are un temperament tonic. El o ia mereu de la început, cu declaraţii 
de neînvinsă voinţă de a înţelege, fără să accepte, ca astfel să se poată întoarce spre 
cunoaşterea de sine. În imagini poetice rare se conturează un fel de rezumat al 
discursului poetic, concentrat în poezia Jerarhia Deşertăciunii, încheiată, în termenii 
contemporaneităţii absurdului. E un mod de a reînnoi ceea ce s-a mai spus, că 
„mîncăm absurd pe pîine”. Pluralul indică în poet un exponent în numele omului, în 
general, „granitul” semnificînd taina de nepătruns de care se loveşte „trestia 
gînditoare”: „Căţăraţi pe Stîncile Vieţii,/ vrem să înţelegem granitul ca şi cum ar fi,/ o 

trestie conştientă de Sine. || Demolăm pilonii Naturii Iluziei Vieţii,/ încercînd să 
punem în locul lor,/ Un Vis cu mult mai străin de noi înşine. || Ruinăm slăbiciunea,/ 
„„.„. devenind propriile noastre epave,/ ce rătăcesc spre nicăieri. || ... Să fie ochii 
Societăţii de Consum făcuţi doar pentru a/ privi Ierarhia Deşertăciunilor? Iubirea, 
care ar merita un comentariu al nuanţelor la care trimit imaginile poetice, este, în Vis 
şi realitate, o: „icoană prinsă de pereţii reci şi insensibili,/ ai unei catedrale a 
desfrîului, cum este Societatea de Consum,/care ne consumă vieţile,/ pentru un Sens 
ce nu-l vom afla niciodată.” Dincolo de jocul cuvintelor se remarcă substantivul grav 
ce anulează cu totul sacralitatea catedralei. E un transfer de semnificaţii fabricat de 
revolta permanent revărsată asupra tipului de societate în care trăim. Viaţa noastră, se 
lamentează poetul în Feline Existenţiale: „se vinde scump la tejgheaua Destinului,/ 
pentru a da gust Desfrîului,/ abonat cu cartelă de plăceri în regulă,/ la Societatea de 
Consum.”/... „Promisiuni Deşarte,/ şi-au pierdut cheile Împlinirii,/ iar acum fac 
Morala cartelului de Legi,/ alături de prostituatele politiciene ale momentului”. 
Limbajul violent, ca săgeți poetice aruncate şi contra degradării teribile a politicului, 
defulează o revoltă de tip nihilist, ridicată la rang de principiu. inta absolut actuală 
este încă şi mai evidentă atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de Consum Foamete,/ drept 
mari atleți ai tăierilor de venituri./ Cîntarele false şi isterice ale Politicii,/ ne 
drămuiesc cu parcimonie fiecare Clipă...”. 

Schimbînd subiectul, vocabula „clipă”, în raport cu eternitatea”, 
actualizează o notă din arsenalul de cuvinte specifice din limbajul marelui gînditor 
existențialist care a fost misticul Kierkegaard. După cum atitudinea clar atee, cînd e 
vorba de Dumnezeu şi biserică în poeziile lui Cerin, actualizează durități de limbaj, 
cu particularități ale existenţialismului sartrean, în timp ce Matematica existenței şi 
multe alte poezii ne readuc în memoria culturală imaginea acelei „monde casse” 
percepută critic de francezul Gabriel Marcel. 

Poate cea mai densă în concepte complementare „existenţei”, dintre 
poeziile celei dintîi plachete, este Desfriu. Sînt încercări de a da definiţii, de a pune în 
relaţie lucrurile prin inversiune cu sens, din nou foarte grav acuzatoare, cum e cea cu 
adresă la „mănăstire”. Sigur, nefericirea fiinţei care scrie o asemenea poezie, vine nu 
numai din conştiinţa căderii omului în lume sub blestem divin, dar şi din ceea ce ar fi 
o consecință, respingerea, pînă la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a da particulare răspunsuri, e 
un tertip al poetului conştient de ceea ce afirmă la modul mascat: „Existenţa este o 
nălucă prinsă între două vise, Spaţiul şi/ Timpul./ Pacea va fi mereu datoare 
Războiului cu propriile ei/ arme, Deşertăciunea Democraţiei şi Dictatura./ Care 
desfrîu nu-şi are mănăstirea sa şi care crimă,/ democraţia ei? ” Poezia continuă cu o 
nouă definiţie a „Existenţei” ca „joc de noroc”, însoţită de „Speranţă”, niciodată 
lăsată în voia „liberului arbitru”, care i-ar da omului libertatea de a schimba ceva. 
Rămîne numai libertatea ființei de a judeca propria existenţă, etern îngrădită să poată 
depăşi absurdul. 

Natura demonstrativă a poetului îl condamnă, extroversiv, la excese, încît risipeşte 
prea generos ce a adunat cu greu din biblioteca propriei vieţi şi a cărților. Paradoxal, 
acelaşi temperament e sursa puterii de a trăi autentic sentimentul de alienare, de 
înstrăinare şi accentuată singurătate, pînă la a-şi simţi sufletul ca o „casă în ruină”, 
din care, plecată, ființa căzută în „neant”, mai are şansa de a fi sortită „Eternităţii”. 

Rămîn multe alte comentarii de făcut la cîteva cuvinte preferate ale poetului, înscrise 
cu majusculă. Dar, despre „lubire”, „Dumnezeu”, „Biserică”, „Absurd”, „Clipă şi 
Eternitate”, „Tăcere” şi „Moarte”, poate, altădată. Ar merita, pentru că acestui poet 
nu-i lipseşte inspiraţia rîvnită de alţii, cum scria poeta Magda Cârneci, dar el trebuie 
să se ferească de pericolul de a rămîne un artifex, şi, încă, să nu calce prea apăsat pe 
urmele din Bacovia ori Emil Botta, spre a nu le desfigura prin exces. 


Ana Blandiana: '"'Poezia de meditatie pe care o scrie Sorin Cerin nu este 
o versificare de adevaruri filozofice,ci o impletire de revelatii despre aceste 
adevaruri.lar raportul dintre intensitatea acestor revelatii si indoiala din care 
sunt construite adevarurile este chiar piatra filozofala a acestei poezii.De 
altfel,secretul de a putea fixa fulgerul revelatiei este o problema la fel de subtila 
ca si aceea a pastrarii energiei solare din zilele calde in cele reci." 


x Prof. univ. dr. Theodor Codreanu: „Sorin Cerin este un gânditor 
aforistic paradoxist, de o mare mobilitate a minţii, mânuind cu măiestrie 
antitezele, îmbinându-le oximoronic sau alternându-le chiasmatic în probleme 
cu mize majore din viaţa noastră spirituală şi socială. Poezia din Liberul arbitru 
este o prelungire a manierei sale de meditaţie, impregnând-o şi cu o doză 
potrivită de kynism (în sensul dat cuvântului de Peter Sloterdijk), reuşind, 
totodată, performanţa de a rămâne pe teritoriul lirismului autentic chiar şi atunci 
când vituperează „Corbii vulgari necrofili şi necrofagi ai Viselor”. 


= Prof. univ. dr. loan Holban: „Despre expresivitatea și bogăţia 
înţelesurilor transmise Celuilalt prin tăcere a scris pagini antologice Lucian 
Blaga. Poetul de azi scrie, în Marile Tăceri, o poezie a sentimentului religios, nu 
de amvon, însă, ci în gînd cu Dumnezeu, în meditaţie şi în fulgerarea gîndului 
spre clipa Creaţiei. Poezia lui Sorin Cerin este a unui alt Cain rătăcind în pustie, 
păstrînd, încă, frânturi din bucuria edenică pentru a ieşi din "menghina” lumii 
unde omului căzut i se surpă orizontul sufletului în ploi de foc şi urme de 
plumb”. 

= Prof. univ. dr. Maria Ana Tupan: "Meditaţiile lirice ale lui Sorin Cerin 
au ceva din amestecul paradoxal de disperare şi energie a revoltei din eseurile 
filosofice ale lui Emil Cioran. Sesizarea tragismului şi grotescului existenței nu 
conduce la paralizie psihică, ci la nihilism exorcizant şi blasfemitor. Sfada cu 
“adulterinul Dumnezeu” — apelativ şocant dar foarte expresiv pentru idea de 
păcat originar al lui ... Dumnezeu care trebuie să fi zămislit lumea rea prin 
adulter cu Satana — capătă accente sarcastice în vignetele unei Biblii 
desacralizate, cu un Creator care meştereşte firmamentul la o masă de fierar şi 
un Diavol în care s-au contopit toţi frondiştii hippy-rap-punk-porto-ricani: 


[...] stelele alcoolice, ale unui Univers, lacom, meschin şi cinic, băute de Dumnezeu 
la masa Creaţiei, 


pe cerurile înlăcrimate ale Fericirii, mâzgălite cu graffiti de Diavol, 


Dacă poetul şi-a propus în poemul La un grătar un exerciţiu urmuzian, reuşita e 
perfectă. Nu numai ingenioase salturi mortale pentru logica identităţii de pe un nivel 

ontologic în altul admirăm aici, ci şi tropismul de o barocă inventivitate al unui 
Eucharist pe dos, căci într-un univers al vieţii spre moarte, cel care se frânge e 
spiritul, cuvântul, pentru a revela un ... trup deleuzian, animalic, descris ca minuţioasa 
hartă anatomică a unui student medicinist. Poetul ne surprinde prin noutatea şi 
revelaţia definiției aforistice, căci, după primul moment de surpriză, acceptăm 
peisajul moralizat al timpului, cu un trecut mort, un viitor viu şi un prezent iluzoriu, 
contrar sentimentului comun că viața trăită e eul nostru cert, că doar prezentul există 
cu adevărat şi că viitorul e pură ipoteză. Cerin redefineşte fiinţa umană ca aflându-şi 
autenticitatea în multiplicarea mentală a realităţii terne şi ca proiect existențialist”. 


= Prof. univ. dr. Mircea Muthu: "Disperarea de a găsi un Sens existenței 
contemporane aluvionează testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului,este resimţit — cu acuitate 
tragică — de „cuvintele noastre torturate”. 


"Meditaţia, întoarsă spre sine însăşi de „oglinzile întrebării”sau de către „ochii” 
fabuloşi ai Oceanului nesfârşit, se automacerează la aceeaşi temperatură febrilă, de 
arc voltaic, enunțată — in nuce —de sintagma „ploilor de foc”. 


. Prof. univ. dr. Cornel Ungureanu: " Sorin Cerin propune un discurs 
poetic despre felul de a trece "dincolo", o reflecţie şi o îngândurare care are 
nevoie mereu de majuscule. Cu majuscule, cuvintele pot să suporte accentele 
apăsate ale autorului care păşeşte. cu atâta energie, pe tărâmurile frumos 
traversate de cei înzestrați cu harul preoţiei. Sorin Cerin ritualizează timpurile 
deconstrucţiei poetice, dacă e să înţelegem cum se cuvine desfăşurarea 
versurilor sub steagul titlului." 


= Prof. univ. dr. lon Vlad: "Sorin Cerin si-a definit poemele din volumul 
"Marile Taceri""poezii de meditatie” Fara indoiala,reflexivitatea e dominanta 
creatiei sale, prezidate de interogatii,revolta,nelinisti si o dramatica cercetare a 
TACERII, topos al indoielilor,al cutezantei si al aventurii spiritului in 
permananta cautare a adevarului; poezia sa urmeaza unei axiologii de un intens 
dramatism. E lirica luciditatii, a meditatiei si a lirismului autentic”. 


i Lect. univ. dr. Laura Lazăr Zăvăleanu: "Intelectual format la şcoala 
bucureşteană, dar simțind nevoia să se revendice, admirativ, de la modelul critic 
al şcolii clujene, unde îşi identifică modelele exemplare în profesorii lon Vlad şi 
Mircea Muthu, Sorin Cerin îşi construieşte şi poezia intertextual, pentru că 
poetul Marilor Tăceri îşi declară peste tot maeştrii, identificaţi aici, intrinsec, cu 
Blaga (prin reflecţie filozofică şi structură prozodică uneori voit calchiată după 
Poemele luminii) şi Arghezi.Însuşi titlul volumului, Marile Tăceri, impune 
imperativul unui dialog implicit cu poezia lui Arghezi purtând acelaşi 
titlu.Căutărilor febrile din Psalmii arghezieni ale unui Dumnezeu chemat să se 
arate, le răspund aici interpelările fără odihnă ale unui apostat credincios, care 
se sfâşie, în pustia gândului şi a imaginii frânt oglindite de lumea declarată, 
între dragoste denunţatorie şi revoltă tandră, între blestem incantatoriu şi rugă 
deghizată, de veşnic îndrăgostit, fără putință de a-şi declina, în realitate, 
fervoarea, deşi cuvântul experimentează, estet, întregul lexic blasfemiant şi 

apocaliptic.O duplicitate izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa întâlnirii cu celălalt sau 
spaima suprapunerii cu el, într-o lume al cărei sens este rătăcit în „tenebrele 
lagărelor de idei”, la interferența unui timp şi unui spaţiu ajunse “la capăt de 
hotar ” -,naşte, in litania "a rebours, semnele creaţiei mântuite, în plin festin 
cinic, “pe masa olarului iubirii” 


Conf. univ. dr. Călin Teutişan: "Poezia lui Sorin Cerin declamă o fatală 
nostalgie a Sensului. Gândirea poetică încearcă recuperarea lui, din fragmente 
disparate, readuse la un loc prin travaliul liric, închipuind o posibilă hartă 
reconstituită, fie şi fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, traversate, când şi când, 
de parabole ale realului, "citit" în cheie simbolică, dar şi ironică. Cinismul 
lipseşte cu desăvârşire din versurile lui Sorin Cerin.Aceasta înseamnă că 
personajul liric ce cuvântă în paginile de faţă, mai exact conştiinţa lirică, pune o 
presiune etică asupra realității, forţând-o astfel să-şi asume propriile adevăruri 
uitate." 


Prof. univ. dr. Cornel Moraru: "Profet al neantului existenţial, poetul 
face parte din categoria moraliştilor, rezumând într-o manieră fulgurantă 
precepte aforistice şi proiecţii aspre dintr-o viziune extatică de sfârşit de lume. 
Meditaţiile sale dezvoltă o retorică furibundă pe tema "non Sensului Existenţei", 
deşi exprimă mai mult îndoieli decât certitudini şi întrebări decât răspunsuri. 
Intensitatea implicării în acest demers liric atinge, pe rând, cote extreme: de la 
jubilaţie la sarcasm şi de la indignare, din nou, la extaz..." 


Prof. univ. dr. Ovidiu Moceanu: "Prin cimiterele viselor, volumul 
semnat de Sorin Cerin, poezia marilor întrebări existenţiale îşi caută un nou 
statut, construind, în texte care comunică subteran, un chip al omului 
interogativ. "Catedrala existenţei" are capcanele ei, "Adevărul absolut" pare de 
neatins, "Crinii albi ai adevărului” pot ucide, "dacă nu-şi aeriseşti cămara 
minţii”, eul poetic descoperă mai degrabă un "Dumnezeu prea amar"... Toate 
acestea sunt expresii ale unei stări de mare tensiune interioară, în care 
luciditatea săgetează revelaţia şi limitează trăirea deplină a sensului existenţei”. 


Prof. univ. dr. Dumitru Chioaru: "Discurs profetic, filosofic sau poetic? 
- e greu de determinat în care se încadrează textele lui Sorin Cerin. Autorul le 
înglobează toate trei într-o formulă personală, aparent desuetă estetic, rostind 
însă cu suflu de poeta vates ultimele cuvinte dinaintea Apocalipsei. O 
apocalipsă în care lumea desacralizată şi dominată de false valori sfirşeşte 
pentru a putea regenera prin Cuvînt”. 


Prof. univ. dr. Ştefan Borbâly: "Spirit profund şi sincer religios, Sorin 
Cerin caută disperat după diamantul ascuns în negurile molozului, ale cenuşii. 
Un întreg arsenal al modernităţii negative - căni ale pustiului, apa uitării, 
abatoare, sărbătoarea continuă a suferinţei, maimuța de lemn putrezit etc., etc. - 
e chemat să denunțe, în versurile sale, "armele letale ale societăţii de consum" şi 
"ospiciul" alienării prin mercantilizare a existenţei noastre de fiecare zi. Tonul e 
apodictic, pasional, profetic, nu admite nuanţe sau replici. "Noii paşi ai 
credinţei" sunt enunţaţi peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă îndepărtat al supliciului, însă, 

pe moment, poetul pare să fie preocupat exclusiv de retorica eschatologică, 
întrezărind decădere, demisie morală sau ruine cam peste tot pe unde-l poată 
paşii sau privirile" 

Gheorghe Andrei Neagu: "Definitoriu pentru acest autor pare să fie pe 
drept cuvânt, îndoiala, drept piatră de temelie a poemelor sale (Greşeala 
pag.73). ÎL felicit pe autor pentru cutezanţele sale stilistice din "Din ochii 
luminii divine pag. 8l precum şi din celelalte păcate cuibărite în sânul lui 
creator. Cred că literatura română are în Sorin Cerin un scriitor al mileniului 3 
care trebuie abordat cu mai multă insistență de critica de specialitate" 


Marian Odangiu: “Lirica lui Sorin Cerin este una a întrebărilor esenţiale: 
relaţia Fiinţei cu Divinitatea într-o lume din ce în ce mai distorsionată valoric (şi 
distorsionantă în acelaşi timp!), dispariţia unor repere fundamentale - atrăgând 
după sine interogaţii copleşitoare şi infinite nelinişti -, absenţa tot mai 
tulburătoare a unor Adevăruri care să deschidă calea spre Mântuire, îndoielile 
profund demotivante asupra Sensului Vieţii, absurd înălțat la rang de rațiune 
existenţială alimentează spaima şi angoasele poetului. Versurile sale dezvoltă 
astfel o veritabilă retorică a disperării, în care, aidoma unei insecte halucinate de 
Lumină, autorul lansează întrebări fără răspuns, caută confirmări acolo unde 
acestea au intrat de mult în disoluţie, navighează îndurerat dar lucid printre 
imagini şi metafore de elevată şi convingătoare pregnanţă, construieşte scenarii 
apocaliptice despre Viaţă, Iubire şi Moarte...” 


Eugen Evu: "...cărțile par a fi obiecte de cult-cultură-proprie testamentară 
ale unui ceremonial, ...al neo-cunoaşterii, platonic-socratice sub semnul 
“Guvernământului General al Genezei” bunăoară. Ceea ce merită considerat 
este și imperativul transparent al autorului de a comunica în limba natală, 
românească. Singurătatea atribuită Sacrului este totuşi a ființei umane în 
ipostaza ei reductivă, a condiției umane....Cum Vinea scria, poetul vede idei ale 
sale, sau oglindire în “odaia cu oglinzi” a bibliotecii universale. Un destin 
desigur personal, in mare parte asumat, nota bene. În volumul Politice, la 
extrema lui H.R. Patapievici poetul este bine-știutor al problemei eliadeşti, al 
“căderii umanului în zoon politikon”... Între raţionalism şi iraționalism, Sorin 
Cerin navighează pe Oceanul Interconnection." 

